Toshkentning «Lokomotiv» jamoasi 2018 yilgi mavsumda ham Ispaniyaning Joma brendi liboslaridan foydalanadi. Bu haqda klub rasmiy sayti xabar tarqatdi. Manbaga ko‘ra, ancha vaqtdan buyon jamoa bilan hamkorlik qilib kelayotgan Joma yangi mavsum uchun o‘tgan yillardagidan butkul farq qiladigan dizayn asosida formalar tayyorlagan. Jamoaning maxsus buyurtmasi asosida yaratilgan yangi mavsum liboslari yaqin vaqt ichida taqdim etilish ko‘zda tutilgan.